
[bookmark: _gjdgxs]
§ 1. Navn og hjemsted
Floorballklubben HG/Næstved Dragons, der har hjemsted i Næstved kommune, er stiftet den 23. marts 1999. 
HG/Næstved Dragons er en underafdeling af Herlufsholm Gymnastikforening (HG). Formanden er til enhver tid født medlem af HG´s hovedbestyrelse, og har mødepligt.
HG/Næstved Dragons er tilsluttet Dansk Floorball Union (Floorball Danmark) og er underlagt disses love og bestemmelser.

Tidligere navne:
23.03.1999 - 04.04.2008	Herlufsholms Gymnastikforenings Floorball (HG Floorball)
04.04.2008 - 26.02.2016	HG/Næstved Floorball
26.02.2016 -			HG/Næstved Dragons 
[bookmark: _30j0zll]§ 2. Formål
Klubbens formål er at dyrke floorball samt på anden måde virke for denne idræts fremme.
[bookmark: _1fob9te]§ 3. Medlemskab
Som aktivt eller passivt medlem kan bestyrelsen optage enhver der er fyldt 1 år.
Optagelse af umyndige medlemmer kræver samtykke fra forældre/værge.
Passive medlemmer har ingen adgang til selve idrætsudøvelsen, men er valgbare til bestyrelsesarbejde. Ved medlemskab af HG/Næstved Dragons tegner man sig for 2-5 timers frivilligt arbejde i foreningen pr. sæson.
[bookmark: _3znysh7]§ 4. Indmeldelse
Indmeldelse sker via Holdsport enten ved oprettelse af en profil eller ved tilknytning af en eksisterende profil til et af klubbens hold, hvor der ved indmeldelse samtidig opkræves et indmeldelsesgebyr på 200 kr. Link til indmeldelsesformularen findes på klubbens hjemmeside.
[bookmark: _2et92p0]§ 5. Udmeldelse
Udmeldelse sker ved at man framelder tilknyttede hold via Holdsport. Et evt. økonomisk mellemværende med klubben vil ikke frafalde ved udmeldelse men blive inddrevet efterfølgende.
[bookmark: _tyjcwt]§ 6. Kontingent
Kontingent for alle klubbens medlemmer fastsættes på den ordinære generalforsamling.
Indbetalingsterminer og opkrævningsform fastsættes af bestyrelsen.
[bookmark: _3dy6vkm]§ 7. Restance
Ved for sen betaling vil det ikke være muligt selv at tilmelde aktiviteter i Holdsport. 1 måned efter forfaldsdato vil det ikke være muligt at deltage i kampe. 2 måneder efter forfaldsdato vil det heller ikke være muligt at deltage i træning og man må betragte sig som udmeldt af klubben indtil restancen er betalt.
[bookmark: _1t3h5sf]§ 8. Udelukkelse og eksklusion
Et medlem kan udelukkes eller ekskluderes, såfremt vedkommendes opførsel, beviseligt, strider mod klubbens vedtægter, eller medlemmet på særlig grov måde, beviseligt, har tilsidesat sine medlemspligter.
Såvel i sager om udelukkelse og eksklusion har medlemmet krav på at blive hørt inden bestyrelsen træffer sin afgørelse.
I sager om eksklusion har medlemmet krav på, at sagen afgøres på førstkommende generalforsamling, og at sagen sættes på dagsordenen som et særligt punkt. En generalforsamlings afgørelse af en eksklusion kræver samme majoritet som ved ændring af klubbens vedtægter. Meddelelse om eksklusion tilsendes Floorball Danmark.
[bookmark: _4d34og8]§ 9. Ordinær generalforsamling
Generalforsamlingen er klubbens øverste myndighed i alle anliggender.
Ordinær generalforsamling afholdes en gang årligt inden udgangen af marts måned. 
Adgang til generalforsamlingen har alle klubbens medlemmer, samt hvem bestyrelsen måtte indbyde. 
En generalforsamling kan afholdes digitalt, eller som hybridmøde. Det er til enhver tid, bestyrelsens beslutning, i hvilket format generalforsamlingen afholdes. Ved digital afholdelse skal der være mulighed for sikker og anonym stemmeafgivelse.

Stemmeret på generalforsamlingen har medlemmer af afdelingen indmeldt senest ved indkaldelsen til generalforsamlingen, som er fyldt 16 år, og ikke er i kontingentrestance. Passive medlemmer skal dog have været medlem af klubben i mindst et år. 
For medlemmer under 16 år kan stemmeretten overgå til en af forældrene. Hvis der i afdelingen er søskende under 16 år, kan begge forældre stemme, dog kan ingen deltager i generalforsamlinger have mere end én stemme. 

Der kan ikke stemmes ved fuldmagt. 
Alene de stemmeberettigede kan vælges til bestyrelsen.

Generalforsamlingen indkaldes med mindst 3 ugers varsel via Holdsport og ved meddelelse på HG/Næstved Dragons hjemmeside. Indkaldelsen skal altid indeholde angivelse af dagsorden. Forslag som ønskes behandlet på den ordinære generalforsamling skal være indsendt skriftligt til bestyrelsen senest 8 dage før generalforsamlingens afholdelse.
[bookmark: _9a3m6o3dxy2z]§ 10. Dagsorden
Dagsorden for den ordinære generalforsamling skal mindst omfatte følgende punkter:

1. Valg af dirigent.
2. Valg af referent.
3. Formandens beretning.
4. Forelæggelse af regnskab til godkendelse samt budget for kommende år
5. Fastsættelse af kontingent.
6. Behandling af indkomne forslag.
7. Valg af bestyrelse:
a. Valg af Formand
b. Valg af bestyrelsesmedlemmer (Lige år: M1 + M2 / Ulige år: M3 + M4)
8. Valg af 2 bestyrelsessuppleanter (S1 + S2).
9. Valg af revisor.
10. Valg af revisorsuppleant.
11. Eventuelt.
[bookmark: _17dp8vu]§ 11. Generalforsamlingens ledelse m.v.
Generalforsamlingen vælger sin dirigent, der ikke må være medlem af bestyrelsen. Beslutninger tages efter almindeligt stemmeflertal. Dog kræver vedtægtsændringer og klubbens opløsning kvalificeret majoritet - jvf. § 17 og § 18.

Fraværende, valgbare medlemmer kan vælges, når der ligger skriftligt tilsagn om, at vedkommende vil modtage valg til den foreslåede post.
Afstemning skal, såfremt 5 medlemmer forlanger det, foretages skriftligt.
Der føres en protokol over generalforsamlingens beslutninger. Protokollen godkendes og underskrives af dirigenten.
Referatet fra generalforsamlingen udsendes til medlemmer af klubben senest 14 dage efter generalforsamlingen afholdelse.
[bookmark: _3rdcrjn]§ 12. Ekstraordinær generalforsamling
Ekstraordinær generalforsamling kan til enhver tid indkaldes af bestyrelsen og skal indkaldes, når mindst en tredjedel af klubbens stemmeberettigede medlemmer skriftligt overfor bestyrelsen fremsætter ønske herom. I sidstnævnte tilfælde skal generalforsamlingen afholdes senest 4 uger efter begæringens modtagelse.
For så vidt angår mødets ledelse, afstemning m.m., gælder de samme bestemmelser som for den ordinære generalforsamling.
[bookmark: _26in1rg]§ 13. Bestyrelsesvalg
Foreningen ledes af en bestyrelse, der foruden Formanden består af; mindst to og højst fem medlemmer som vælges af generalforsamlingen.
Som ved generalforsamlingen er fyldt 18 år
Formanden vælges for et år ad gangen, øvrige bestyrelsesmedlemmer for to. Derudover kan der vælges to suppleanter for et år.

Indenfor 4 uger efter nyvalg til bestyrelsen indkalder formanden et konstituerende møde, hvor bestyrelsen af, og blandt sine medlemmer vælger; Næstformand, Kasserer og evt. Sekretær. Alle tillidsposter gælder frem til næste generalforsamling.

Bestyrelsen fastsætter selv sin forretningsorden.
Bestyrelsen er kun beslutningsdygtig når mindst 3 ordinære medlemmer, heriblandt formanden, er til stede. Der føres protokol over bestyrelsens beslutninger.
Bestyrelsen leder foreningen i overensstemmelse med dennes vedtægter og generalforsamlingens beslutninger.

For at sikre uafhængighed i bestyrelsen skal der altid være en kreds af formelt og reelt
uafhængige personer, der træffer økonomiske og juridisk bindende dispositioner. Dette
indebærer bl.a, at et flertal af medlemmerne af bestyrelsen, og at formand og kasserer
skal være formelt og reelt uafhængige personer. Disse personer må således ikke
være i nær familie med hinanden. Ved nær familie forstås forældre, søskende, ægtefælle, samlever, børn, herunder også børn af ægtefælle eller samlever.

Bestyrelsen kan nedsætte nødvendige udvalg til varetagelse af løbende eller enkelte opgaver. Ved lige antal bestyrelsesmedlemmer tæller formandens stemme dobbelt ved en afstemning.
[bookmark: _jx621yfn6eho]§ 14. Tegningsret
Foreningen tegnes af formanden. Ved økonomiske dispositioner over kr. 5.000,- kræves dog underskrift af både formand og kasserer.
Formanden og kassereren har tegningsretten overfor det offentlige.
Formanden og kassereren har sammen tegningsretten overfor pengeinstitutter.
Formanden og kassereren skal begge underskrive det årlige regnskab.
Foreningens ejendele tilhører foreningen som juridisk person.
[bookmark: _35nkun2]§ 15. Regnskab
Klubbens regnskabsår er kalenderåret.
Bestyrelsen skal inden den 1.marts afgive driftsregnskab for det foregående år og status pr. 31. december til revisoren.
Driftsregnskab og status skal forelægges den ordinære generalforsamling til godkendelse og skal være forsynet med revisors påtegning og underskrift.
[bookmark: _1ksv4uv]§ 16. Revision
På den ordinære generalforsamling vælges for et år ad gangen en revisor.
Revisoren skal hvert år inden generalforsamlingen gennemgå det samlede regnskab og påse, at beholdningerne er til stede. Driftsregnskab og status forsynes med en påtegning. Revisoren har til enhver tid adgang til at efterse regnskab og beholdninger.
[bookmark: _44sinio]§ 17. Vedtægtsændringer
Forandringer af vedtægterne kan ske på enhver generalforsamling, når mindst ¾ af de fremmødte stemmeberettigede medlemmer stemmer for forslaget.
[bookmark: _2jxsxqh]§ 18. Klubbens opløsning
Bestemmelse om klubbens opløsning kan kun ske på en i dette øjemed særligt indkaldt ekstraordinær generalforsamling. Til dennes beslutningsdygtighed kræves, at mindst 2/3 af klubbens stemmeberettigede medlemmer er til stede, og til forslagets vedtagelse kræves, at mindst 3/4 af de afgivne stemmer er for forslaget.

Opnås sådant flertal på en generalforsamling, der ikke er beslutningsdygtig, indkaldes til en ny generalforsamling, hvor beslutning kan træffes med ovennævnte stemmeflertal, uanset hvilket antal stemmeberettigede medlemmer der er til stede.

På generalforsamlingen skal samtidig træffes bestemmelse om, hvorledes der skal forholdes med klubbens formue, herunder eventuelt fast ejendom og løsøre, dog at herunder er simpelt stemmeflertal tilstrækkeligt.

I tilfælde af klubbens opløsning skal den formue, der er i behold, anvendes til idrætslige formål i klubbens hjemstedskommune.

